เมสโปรขายหุ้นมี.ค.นี้ ระดมเงิน100ล้านบ.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — เมสโปร เข้าเอ็ม เอ ไอ ปลายเดือน มี.ค.นี้ ขาย 80 ล้านหุ้น ตุนเงินประมาณ 100 ล้านบาท 
นายสมภพ ศักดิ์พันธ์พนม ประธานเจ้าหน้าที่บริหาร บริษัท แอสเซท โปร แมเนจเม้นท์ (APM) ในฐานะที่ปรึกษาทางการเงิน บริษัท เมสโปร (1989) หรือ MP เปิดเผยว่า ขณะนี้ได้ยื่นแบบแสดงรายการข้อมูล (ไฟลิง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) คาดว่าจะสามารถนำหุ้น MP เข้าจดทะเบียนในตลาดหลักทรัพย์เอ็มเอไอ ได้ในประมาณเดือน มี.ค.นี้ โดยจะมีการกระจายหุ้นให้แก่ประชาชนทั่วไป (ไอพีโอ) จำนวน 80 ล้านหุ้น มูลค่าที่ตราไว้ (ราคาพาร์) 0.25 บาทต่อหุ้น
สำหรับราคาเสนอขายนั้นจะสามารถกำหนดได้หลังจากวันที่ 7 ก.พ.นี้ ประเมินเบื้องต้นจะระดมเงินจากการขายหุ้นไอพีโอครั้งนี้ประมาณ 100 ล้านบาท 
MP ดำเนินธุรกิจรับเหมาก่อสร้างแบบครบวงจร และงานบริการติดตั้งระบบวิศวกรรม เงินที่ได้ไปใช้ขยายคลังจัดเก็บวัสดุอุปกรณ์ จะช่วยในการบริหารจัดการต้นทุนการดำเนินงาน และอีกส่วนหนึ่งจะนำไปใช้เป็นเงินทุนหมุนเวียน เพื่อขยายงานด้านรับเหมาก่อสร้าง